

A tudományos diákköri dolgozat készítésének formai követelményei

A tudományos diákköri dolgozat formai követelményei az NKE Tanulmányi és Vizsgaszabályzatával és az NKE Kiadói útmutatójával összhangban a következők:

1. A tudományos diákköri dolgozatot számítógépen, szövegszerkesztővel kell elkészíteni, „Times New Roman” betűtípus használatával.
2. A tudományos diákköri dolgozat elkészítése során az oldalak beállításait az alábbi rendben kell előkészíteni:
	* + - egy oldal: átlagosan 30-32 sor;
			- egy sor: átlagosan 60-62 leütés;
			- margó:

bal szélen: 3 cm,

jobb szélen: 2 cm,

alul és felül: 2,5 cm;

* + - * sortávolság: 1,5;
			* oldalszámok: jobb oldalon lent;
			* a lapoknak csak egyik oldalára kerül szöveg.
1. A fejezetek tagolása (címek megjelenítése):

**1. Félkövér, 12-es betűnagyság, nagybetű, ÁLLÓ**

**1.1. Félkövér, 12-es betűméret,**

*1.1.1. Normál, 12-es betűméret, a dőlt szöveg aláhúzva*

*1.1.1.1. Normál, 12-es betűméret, dőlt szöveg*

1. A tudományos diákköri dolgozat összterjedelme – a csatolt mellékletek nélkül – minimum 20 oldal maximum 60 oldal szóközökkel, jegyzetekkel, irodalomjegyzékkel, tartalomjegyzékkel és mellékletekkel együtt. **Az OTDK-ra történő jelentkezéshez az OTDK műszaki szekciójában, az OTDT honlapjáról letölthető formai követelményeket kell betartani!**
2. A tudományos diákköri dolgozat *javasolt felépítése* a következő:

*Tartalomjegyzék*

*Bevezető rész:*

1. a témaválasztás indokolása;
2. a téma helye, szerepe, kapcsolódásai, jelentősége, aktualitása;
3. a célkitűzések megfogalmazása;
4. a szakdolgozat/diplomamunka gyakorlati alkalmazásának lehetséges esetei – amennyiben ilyen van.

 *Fő rész (fejezetenként):*

1. problémafelvetés;
2. elemző, vizsgáló munka;
3. következtetések levonása;
4. konkrét ajánlások megfogalmazása.

 *Befejező rész:*

1. a téma rövid összegzése, a lényeg kiemelése;
2. indokolt esetben utalás a jövőbeni változásokra;
3. szükséges esetben utalás a kidolgozó témával kapcsolatos jövőbeni szándékaira *(továbbgondozza, továbbfejleszti, stb.).*

*Feldolgozott irodalom*

*Mellékletek*

Mellékletek sorszáma és felsorolása egy lapon, majd ezt követően a mellékletek.

## Pl.: 1. sz. melléklet: A jogrendszer felosztásának vázlata

2. sz. melléklet: Angolszász jogrendszer a világ országaiban

1. Minden, a tudományos diákköri dolgozat megalkotásához felhasznált szakirodalom szellemi termék, amely a szerző tulajdonát képezi, és amit a szerzői jogról szóló 1999. évi LXXVI. törvény véd. A más műből történő idézés során be kell tartani a szerzői jog védelmére vonatkozó, az idézés jellegére elfogadott általános szabályokat. Az idézés során a szó szerinti idézetek aránya nem haladhatja meg a dolgozat szövegének 15 %-át. Az idézett műre történő hivatkozás szó szerinti és nem szó szerinti idézés esetén is kötelező.
2. A tudományos diákköri dolgozatban mind a szó szerinti idézetek, mind a tartalmi idézés (parafrázis) forrását minden esetben külön lábjegyzetben jelölni kell. A jelölésnek tartalmaznia kell a forrásmű oldalszámát is, illetve jogszabály esetén a konkrét bekezdést, pontot stb. A szövegben a szó szerinti idézetek kezdetét és végét az idézőjelek használatával egyértelműen jelölni kell.
3. Az irodalomjegyzéknek minden forrásművet tartalmaznia kell, amelyből szó szerinti vagy tartalmi idézés történt a szövegben. A forrásművek jelölésének pontosnak, teljesnek és egységesnek kell lennie. A forrásművek felsorolásánál az alfabetikus sorrendet kell követni, indokolt esetben csoportosítva azokat (pl. szerzői művek, jogszabályok, adatbázisok). (Az irodalomjegyzékben és a lábjegyzetekben szereplő hivatkozások formai követelményeit lásd alább.)

**Hivatkozások jelölése irodalomjegyzékben, lábjegyzetben**

**Önálló mű:**

SZERZŐ Neve: *Mű címe,* Kiadó neve, Kiadás helye, megjelenés évszáma.

pl.: Robert GRAYSMITH: *Zodiac,* Berkley, New York, 1976, 13. oldal

**Tanulmánykötetben megjelent írás:**

SZERZŐ Neve: Tanulmány címe. *Kötet címe,* szerk. SZERKESZTŐ Neve, Kiadó neve, Kiadás helye, évszám.

pl.: KATONA Tibor: Gondolatok a hazugságvizsgálatról az Emberi Jogok Európai Egyezményének tükrében. *Ünnepi kötet Dr. Cséka Ervin professzor 90. születésnapjára,* szerk. JUHÁSZ Zsuzsanna, NAGY Ferenc, FANTOLY Zsanett, SZEK Juhász Gyula, Felsőoktatási Kiadó, Szeged, 2012.

Ewout H. MEIJER, Peter J. van KOPPEN: Lie Detectors and the Law: The Use of the Polygraph in Europe. *Psychology, crime and law,* eds. David CANTER, Rita ZUKAUSKIENÉ, Ashgate, Burlington, 2008.

**Folyóiratban megjelent tanulmány:**

SZERZŐ Neve: *Tanulmány címe,* Folyóirat Neve, évfolyam, megjelenés éve/füzetszám, oldalszám.

pl.: KERTÉSZ Imre: *A poligráfos vizsgálat helye a büntetőeljárásban II. rész,* Főiskolai Figyelő, 2. évf., 1991/1, 20–30. oldal

Laimutis KRAUJALIS, Aleksandr KOVALENKO, Vitas SALDŽIŪNAS: *Legal and practical aspects of using the polygraph in the Republic of Lithuania,* European Polygraph, 1. évf., 2007/1, 17–23. oldal

**Internetes forrás:**

SZERZŐ Neve: *Tanulmány címe,* megjelenés évszáma, oldalszám. Forrás: webcím (letöltés ideje) – Ha nincs megadva évszám és/vagy oldalszám, akkor csak a meglévő információ szerepel.

pl.: Philip TRAEST: *Judicial control on the gathering and reliability of technical evidence in a continental criminal justice system,* 2011*.* Forrás: www.isrcl.org/Papers/Traest.pdf (2011. 07. 28.)

Juozas VENCKUS: *This site was started to spotlight a polygraph tests usage in Republic of Lithuania,* 2011*.* Forrás: www.polygraph.lt/page2.html (2011. 07. 28.)

**Hivatkozás lábjegyzetben:**

- Az adott mű első hivatkozásánál a teljes címleírást szerepeltetjük (ugyanúgy, mint az irodalomjegyzékben).

- Ha egy korábbi jegyzetben említett műre hivatkozunk, kiskapitálissal szedve kiírjuk a szerző családnevét, a címet pedig a kurzivált *i. m.* rövidítéssel helyettesítjük.

pl.: KLANICZAY: *i. m.*, 24.

- A szerző keresztnevét is ki kell írnunk, ha jegyzeteinkben azonos családnevű szerzők műveire hivatkozunk.

- Ha az illető szerzőnek korábban már több művét is idéztük, az *i. m.* rövidítés előtt a szóban forgó mű címének első szavát (szavait) is meg kell adnunk. A kurzívan szedett csonka címet három pont zárja.

pl.: KLANICZAY: *Nicasius Ellebodius..., i. m.*, 24.

- Ha a közvetlenül megelőzőleg említett lelőhelyre (folyóiratra vagy kötetre) utalunk, akkor az *Uo.* rövidítést használjuk; szedése kurzív, ha kötetre, és nem kurzív, ha folyóiratra utal, minthogy a megfelelő címet helyettesíti. Közötte és a lapszám között persze vessző áll.

pl.: *Uo.*, 13–14.

**TDK ÖSSZEFOGLALÓK FORMAI**

**ÉS TARTALMI ELVÁRÁSAI**

**(Kötelezően betartandó, az angol és magyar változat leadása is mindenki számára kötelező!)**

**ÖSSZEFOGLALÓ[[1]](#footnote-1)**

(14 p Times New Roman, félkövér, nagybetűs, középrezárt)

**Szerző:**………………………………………………………………………………………..

**Oktatási intézmény, kar, szak:**……………………………………………………………...

**Konzulens neve, beosztása:**………………………………………………………………….

**Pályamunka címe:**…………………………………………………………………………...

………………………………………………………………………………………………...

(12 p Times New Roman, félkövér, kisbetűs, balra zárt. Sorköz: pontosan 13 pont)

(Megjegyzés: Az adatokat ugyanezekkel a paraméterekkel, csak normál betűvastagsággal kell beírni.)

A szövegtörzset Times New Roman 11 pontos betűből kell kialakítani. A Formátum/Bekezdés/Behúzás és Térköz menüpontban az alábbiakat kell beállítani: Igazítás: sorkizárt, balról: 0, jobbról: 0; Típusa: első sor, mértéke: 0; Térköz előtte: 0, utána:0. Sorköz: pontosan, értéke: 13 pont.

A második és minden további új bekezdés első sorát 0,5 cm-rel kell behúzni.

Megjegyzés:

Általános beállítások: Oldalméret: A/4, álló formátum

Margók: felső: 2,5 cm; alsó: 3,5 cm; bal: 3 cm; jobb: 3 cm

Fejléc: 1,8 cm; lábléc: 2,3 cm

A rezümé megírására a honlapról letölthető mintadokumentumot célszerű használni.

1. Kérjük, hogy az „Összefoglaló” elektronikus változatait (angol és magyar) MS Office 2003-ban (esetleg az MS Office valamelyik korábbi változatában) szerkesztve, „*doc*”-formátumba mentve készítsék el! [↑](#footnote-ref-1)